**Goodyear lancerer Connected Business-model med automatiseret dækfabrik**

**– Vækst i bilmodeller og valgmuligheder øger efterspørgslen efter førsteklasses dæk**

**– Den innovative Mercury-produktionsproces gør det muligt at opfylde kundeordrer "on-demand"**

**– Ny produktionsfacilitet i Luxembourg starter produktion i 2019**

**København, september 2017 –** Goodyear Tire & Rubber Company er i gang med at lancere sin Connected Business-model , og nylig har virksomheden bekendtgjort sine planer om at bygge en ny fabrik i Luxembourg, som benytter en innovativ produktionsproces, der opfylder den voksende kunde- og forbrugerefterspørgsel efter førsteklasses dæk.

Denne proprietære proces, kaldet Mercury, omfatter højautomatiserede, gensidigt forbundne arbejdsstationer, der benytter avancerede produktionsteknologier til effektivt at fremstille førsteklasses dæk i mindre partier "on-demand" med henblik på udskiftning af dæk for OE-kunder (originaludstyr).

Richard J. Kramer, Goodyear's Chairman, Chief Executive Officer og President lancerede Mercury-processen og virksomhedens planer om at bygge den banebrydende nye produktionsfacilitet ved en event her.

“Mercury adresserer den øgede kompleksitet inden for dækindustrien, hvor antallet af bilmodeller og valgmuligheder for forbrugerne fortsat vokser i hastigt tempo,” sagde Kramer.

“Det giver os mulighed for at øge vores hastighed og fleksibilitet med henblik på at opfylde den voksende efterspørgsel efter mindre partier af førsteklasses Goodyear-dæk, der giver høj fortjeneste, og levere disse til kunderne "on-demand", hurtigere end nogensinde tidligere.”

“Mercury vil fremme vores Connected Business-model , som strømliner alle vores processer – lige fra produktionshallen til forbrugerne, som vælger Goodyear online og i detailbutikkerne,” tilføjede han.

“Denne nye proces vil supplere vores eksisterende high-volume-faciliteter og give os en virkelig konkurrencefordel.”

Den nye produktionsfacilitet, der efter planen åbnes i 2019, kommer til at ligge tæt på Goodyear’s innovationscenter i Luxembourg og virksomhedens testbaner.

Virksomheden investerer $77 mio. i den nye produktionsfacilitet, som kommer til at fremstille ca. 500.000 dæk pr. år og skabe ca. 70 nye fuldtidsstillinger.

Den teknologi, der benyttes i Mercury-produktionsprocessen, er blevet udviklet og testet over de seneste fem år på Goodyear’s innovations- og udviklingscentre.

Navnet Mercury (på dansk: Hermes) er en reference til den mytiske gud for handel og rejseaktivitet, som også inspirerede Goodyear's stifter, Frank A. Seiberling, til virksomhedens logo med den bevingede fod.

Om Goodyear

Goodyear er en af verdens største dækproducenter. Goodyear beskæftiger omkring 65.000 personer og har 47 produktionssteder i 21 lande verden over. Virksomhedens to innovationscentre i Akron, Ohio og Colmar-Berg i Luxembourg arbejder målrettet på at udvikle state-of-the-art-produkter og tjenester, der sætter standarden for teknologi og performance i industrien. For yderligere oplysninger om Goodyear og virksomhedens produkter, se www.goodyear.eu

Du finder flere billeder i pressecenteret: http://news.goodyear.eu.

Du kan også følge os på Twitter @Goodyearpress og være med i vores ThinkGoodMobility-gruppe på LinkedIn.